ಮದಿಮೆ ಗೊಬ್ಬು

ಮದಿಮೆ ಗೊಬ್ಬು:ಈ ಗೊಬ್ಬುನು ಒರಿ ಅತ್ತ್ಂಡ ಏತ್ ಜನಲಾ ಒಟ್ಟಾದ್ ಗೊಬ್ಬೊಲಿ. ಈ ಗೊಬ್ಬುಡು ಮದಿಮೆ ಆಪುನ ಅನುಕರಣೆ ಇಪ್ಪುನೈರ್ದಾವರ ಈ ಗೊಬ್ಬುಗು ಮದಿಮೆ ಗೊಬ್ಬು ಪಂಡ್‍ದ್ ಪುದರ್ ಬತ್ತ್ಂಡ್. ಮದಿಮೆಡ್ ನಡಪುನ ಮಾತ ಕಾರ್ಯೊಲೆದ ಅನುಕರಣೆ ಮಲ್ತೊಂದು ಜೋಕುಲು ಈ ಗೊಬ್ಬುನು ಗೊಬ್ಬುವೆರ್. 

 ಗೊಬ್ಬುಡಿಪ್ಪುನ ಪಾತ್ರೊಲು 
 ಮದಿಮಯೆ
 ಮದಿಮಾಲ್
 ಬಟ್ರ್

 ಗೊಬ್ಬರೆ ಬೋಡಾಯಿನ ಸಾಮಾನುಲು 
 ಇರೆ
 ಕೋಲು
 ಕಡ್ಡಿ
 ಕುಂಟು
 ಪೂ

 ಗೊಬ್ಬು ಗೊಬ್ಬುನೆ ಎಂಚ ? 
ಈ ಗೊಬ್ಬುನು ಗೊಬ್ಬರೆ ಜೋಕುಲು ಆಣನ್ ಮದಿಮಯನ ಪಾತ್ರೊಗ್ ಅಂಚನೆ ಪೊಣ್ಣನ್ ಮದಿಮಾಲಾದ್ ಅನುಕರಣೆ ಮಲ್ಪುವೆರ್. ಒರಿದಿನಕುಲು ಬಟ್ಟೆ, ಬುಕ್ಕ ಸಂಬಂದಿಯಾದ್ ಮದಿಮೆ ತುವರೆ ಕುಲ್ಲುವೆರ್. ಜೋಕುಲು ತಾನ್ ತುಯ್ನ ಮದಿಮೆಲೆದ ಪ್ರಕಾರೊಡೆ ಮದಿಮೆ ಎಂಚ ಆಪುಂಡು ಅವೆತ್ತ ಅನುಕರಣೆ ಮಲ್ಪುವೆರ್. ಕೆಲವೊರ ಆಣ್ ಗೊಂಬೆ ಪೊಣ್ಣು ಗೊಂಬೆ ದೀದ್ ಮದಿಮೆ ಮಲ್ಪುನಲಾ ಉಂಡು. ಇಂಚ ಮದಿಮೆನ್ ಅನುಕರಣೆ ಮಲ್ತೊಂದು ಇರೆ, ಕಾಕಜಿ, ಪೂ ಇಂಚ ಪರಿಸರೊಡ್ ತಿಕ್ಕುನ ವಸ್ತುಲೆನ್ ಗಲಸೊಂದ್ ಈ ಗೊಬ್ಬುನ್ ಗೊಬ್ಬುವೆರ್.

 ಬೇತೆ ಬಾಸೆಡ್ ಗೊಬ್ಬುದ ಪುದರ್ 
 ಮದುವೆಯಾಟ(ಕನ್ನಡಡ್)

 ಉಲ್ಲೇಕೊಲು 
ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು